耳材村海口魚

海口魚係一類原始嘅類似魚嘅生物，屬於無頜總綱。下便只有一個物種，就係耳材村海口魚。

佢嘅化石喺雲南嘅澄江動物群搵到，可以追溯到寒武紀，被認為係至今為止發掘到嘅最古老嘅魚類化石。佢嘅發現對古生物學同動物源流學說有非常大嘅影響，因為佢將科學家原先估計脊椎動物出現嘅時期向前推到5億年前。

支序分類學研究顯示海口魚可能屬於原始嘅無頷總綱，最接近八目鰻。佢大概長2.5厘米，比喺同一個地方發現嘅昆明魚窄身啲。佢嘅完模標本喺中國雲南昆明筇竹寺組搵到。

海口魚有明顯嘅頭部同軀體。頭上至少有6個，可能有9個鰓。身體分成幾節，有明顯嘅背鳍。佢可能有脊索，但係標本凈係保存咗一細橛。標本冇咗條尾嘅末端。背鰭指向頭部，而家啲魚亦有少數係噉樣嘅。海口魚亦有腹鰭。喺腹部有13個環狀結構，估計係生殖腺、排泄器官或者其他嘢。佢嘅骨骼並無生物礦化嘅跡象。

連出去 
 以下網址有呢種生物更多嘅畫同更詳細嘅資料：
 http://www.sciencenews.org/sn_arc99/11_6_99/fob1.htm
 http://news.bbc.co.uk/1/hi/sci/tech/504776.stm

魚